Tweejarige sterf na TV op hom valFoto: Netcare911 ŉ Woordvoerder van Netcare911, Jeffrey Wicks, sê die seuntjie het ernstige beserings opgedoen nadat die televisie op hom geval het by ŉ huis in Cosmo City in Randburg. Wicks sê die seuntjie is op ŉ ventilator geplaas. Sy toestand was onstabiel en hy is met haas na die Netcare Olivedale hospitaal vervoer waar ŉ traumaspan op hom gewag het. Die seuntjie is per helikopter na die Charlotte Maxeke hospitaal vervoer nadat hy gestabiliseer is. Hy het egter later die aand aan sy beserings beswyk.